recursal/SuperWikiNEXT-32B huggingface dataset:
Ως **σόφισμα του βέλους** χαρακτηρίζεται η αρχαία φράση "**βέλος φερόμενον έστηκε**", (= βέλος που εκτοξεύτηκε ακινητεί), του φιλόσοφου Ζήνωνα του Ελεάτη.

Ο Ζήνωνας μ΄ αυτή την «αφορισματική» του φράση προσπάθησε ν΄ αποδείξει δια της λογικής ότι η "κίνηση" ενός ριπτόμενου βέλους, από ένα τοξότη, σε στιγμιαίο χρόνο, είναι αδύνατη. Για την απόδειξη αυτού, ο Ζήνωνας έκανε τον ακόλουθο συλλογισμό που οδηγούσε στην εις άτοπον απαγωγή:  

«*Το βέλος που κινείται ανά χρονική στιγμή κατέχει ορισμένο χώρο. Αλλά το να κατέχει αυτό χώρο, σημαίνει ότι τούτο ηρεμεί (ακινητεί). Φανερό λοιπόν είναι ότι, το βέλος που φαίνεται ότι κινείται στην πραγματικότητα αυτό ηρεμεί, και δεν κινείται αφού δεν μπορεί το ίδιο πράγμα σε ορισμένη χρονική στιγμή να ηρεμεί και να κινείται ταυτόχρονα.*».

Ο Αριστοτέλης εξετάζοντας τον συλλογισμό του Ζήνωνα τον χαρακτήρισε παραλογισμό, σημειώνοντας ότι ο Ζήνων στη πρότασή του αυτή έλαβε το χρόνο ως συγκείμενο από αδιαίρετες χρονικές στιγμές. Έτσι οι νεώτεροι χαρακτήρισαν την παραπάνω αφορισματική φράση σόφισμα όμοιο με εκείνο "περί του Αχιλλέα και της χελώνας".

* Γεγονός πάντως είναι ότι τα σοφίσματα του Ζήνωνα ακόμα δεν έχουν ερμηνευθεί πλήρως.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.4ος, σελ.321.
* Βλαστός, Γρηγόρης, «Σημείωση γιὰ τὸ βέλος τοῦ Ζήνωνα » , Δευκαλίων, 2 (1974), σσ. 301-318
Η **Σότζα** (総社市, *Sōja-shi*) είναι πόλη που βρίσκεται στο Νομό Οκαγιάμα, στην Ιαπωνία.

Στις 1 Οκτωβρίου 2016, είχε εκτιμώμενο πληθυσμό 67.059 κατοίκων και πυκνότητα πληθυσμού 320 ατόμων ανά τ.χλμ. Η συνολική έκταση είναι 212,00 τ.χλμ.

Ιστορία
-------

Τον 7ο αιώνα, το Κάστρο Κι χτίστηκε στην κορυφή του βουνού Κιτζόγιαμα. Ήταν για καιρό ερείπιο, αλλά το 1999 άρχισε ανασκαφή και μερική ανοικοδόμηση.

Η πόλη ιδρύθηκε στις 31 Μαρτίου 1954.

Στις 22 Μαρτίου 2005 τα χωριά Γιαμάτε και Κιγιόνε (από την επαρχία Τσουκούμπο) συγχωνεύθηκαν με τη Σότζα.

Γεωγραφία
---------

### Γειτονικοί δήμοι

Η Σότζα περιβάλλεται από τις ακόλουθες πόλεις και κωμοπόλεις. Όλες βρίσκονται στον νομό Οκαγιάμα.

* Οκαγιάμα
* Κουρασίκι
* Ιμπάρα
* Τακαχάσι
* Γιακάγκε
* Κιμπιτσούο

### Ποτάμια

* Ποταμός Τακαχάσι
* Ποταμός Σίνπον
* Ποταμός Μακιντάνι

Βουνά
-----

* Ορεινό κάστρο Κι
* Όρος Φούκου
* Όρος Καρούμπε

Αδελφές πόλεις
--------------

Η Σότζα έχει αδελφοποιηθεί με το Τσίνο στο νομό Ναγκάνο της Ιαπωνίας από το 1984.

Παραπομπές
----------

1. ↑  «統計分析課 - 岡山県ホームページ». (Ιαπωνικά) Ανακτήθηκε στις 31  Μαρτίου 2021.
2. 1 2 3  Official website(Ιαπωνικά)
3. ↑  Official website, History of Sōja Αρχειοθετήθηκε 2011-08-03 στο Wayback Machine. (Ιαπωνικά)

Εξωτερικοί σύνδεσμοι
--------------------

* Sōja City official website (Ιαπωνικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 136080513
* NDL: 00303025

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |
Το Σταντ Βελοντρόμ, τόπος διεξαγωγής του Τροπαίου Ρομπέρ Λουί-Ντρεϊφούς
Το **Τρόπαιο Ρομπέρ Λουί-Ντρεϊφούς** είναι ένα ποδοσφαιρικό τουρνουά φιλικού χαρακτήρα, το οποίο διοργανώνεται από την Ολιμπίκ Μαρσέιγ και του οποίου η πρώτη διεξαγωγή έλαβε χώρα την 1η Αυγούστου 2010, κάτι παραπάνω από έναν χρόνο μετά από τον θάνατο του Ρομπέρ Λουί-Ντρεϊφούς.

Τρόπος Διεξαγωγής
-----------------

Η διοργάνωση λαμβάνει χώρα υπό την μορφή ενός μονού αγώνα ανάμεσα στην Ολιμπίκ Μαρσέιγ και μια προσκεκλημένη ομάδα. Εφόσον οι δύο ομάδες παραμείνουν ισσόπαλες μετά το πέρας της κανονικής διάρκειας του αγώνα, δεν υπάρχει η διαδικασία της παράτασης, αλλά ο αγω΄νας παέι απευθείας στη διαδικασία των πέναλτι.

Ιστορικό
--------

|  |  |  |  |  |
| --- | --- | --- | --- | --- |
| **Χρονιά** | **Νικητής** | **Φιναλίστ** | **Σκορ** | **Γκολ** |
| 2010 | Γαλλία Ολιμπίκ Μαρσέιγ | Ισπανία Βαλένθια Κ.Φ. | 1-0 |  78' Χατέμ Μπεν Αρφά |
| 2011 | Ακυρώθηκε εξαιτίας έργων ανακαίνησης του Σταδίου Βελοντρόμ |

Παραπομπές
----------

1. ↑  «OM.net : "Trophée RLD : Pas de prolongation"». Αρχειοθετήθηκε από το πρωτότυπο στις 3 Αυγούστου 2010. Ανακτήθηκε στις 14 Σεπτεμβρίου 2012.
2. ↑  «*Lequipe.fr* : "Le trophée RLD annulé"». Αρχειοθετήθηκε από το πρωτότυπο στις 26 Αυγούστου 2011. Ανακτήθηκε στις 14 Σεπτεμβρίου 2012.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Η Γαλατία κατά τη ρωμαϊκή περίοδο.
Οι **Τρόκμοι** ήσαν ένας εκ των τριών κελτικών λαών οι οποίοι, μαζί με τους Τολιστοβόγιους και τους Τεκτόσαγες, ίδρυσαν στην Ανατολία (Τουρκία) το **Κοινό των Γαλατών**, στη διάρκεια του 3ου αιώνα π.Χ..

Προέλευση
---------

Το 279 π.Χ. ήταν η απαρχή της μεγάλης εκστρατείας, της οποίας ηγήθηκαν ο Βρέννος και ο Ακιχώριος. Ένα τμήμα του στρατού, υπό την ηγεσία του Βρέννου, κατέβηκε ως τις Θερμοπύλες και έφθασε ως τους Δελφούς, επικεφαλής στρατεύματος 65.000 ανδρών. Το άλλο τμήμα, υπό την ηγεσία των Λεονόριου και Λουτόριου διέσχισε τη Θράκη. Το στράτευμα αυτό διέβη τον Ελλήσποντο και έφθασε ως την Ανατολία, κατόπιν προσκλήσεως του Βασιλέα Νικομήδη Α΄ της Βιθυνίας, ώστε να πολεμήσει τον Αντίοχο Α΄, Βασιλέα των Σελευκιδών (278 π.Χ.). Ηττηθέντες από τον τελευταίο, οι Γαλάτες εγκαταστάθηκαν στα ορεινά υψίπεδα της Ανατολίας, μια περιοχή η οποία έλαβε, τότε, την ονομασία Γαλατία. 

Οι Τρόκμοι φέρεται να ήσαν οι ισχυρότεροι εκ των μελών του Κοινού. Τα εδάφη τους ευρίσκονταν στα όρια μεταξύ της Καππαδοκίας και του Βασιλείου του Πόντου, στα ανατολικά αυτών των Τεκτόσαγων. Οι οχυρωμένες πόλεις τους ήσαν το Μιθριδάτιον, η Ποσδάλα και το Τάβιον.

Πηγές
-----

* Venceslas Kruta, *Les Celtes, Histoire et Dictionnaire*, Éditions Robert Laffont, coll. « Bouquins », Paris, 2000, ISBN 2-7028-6261-6.
* John Haywood (intr. Barry Cunliffe, trad. Colette Stévanovitch), *Atlas historique des Celtes*, éditions Autrement, Paris, 2002, ISBN 2-7467-0187-1.

Εξωτερικός Σύνδεσμος
--------------------

* Strabon, *Géographie*, livre XII, chapitre 5

|  |  |
| --- | --- |
| 

|  |
| --- |
| * Πύλη:Κελτικός Κόσμος
 |

 |
Ο όρος **οικονομική κρίση** υποδηλώνει τη μη ισορροπία μεταξύ παραγωγής και κατανάλωσης, που χαρακτηρίζεται από εξασθένηση της αγοραστικής ζήτησης, χρεοκοπίες και ανεργία. Ως αποτέλεσμα παρατηρείται επιβράδυνση της οικονομικής δραστηριότητας.
Μια οικονομική κρίση μπορεί να γίνει από μια ευρεία ποικιλία καταστάσεων όπου ορισμένα χρηματοπιστωτικά περιουσιακά στοιχεία χάνουν ξαφνικά ένα μεγάλο μέρος της ονομαστικής τους αξίας. Η κρίση τότε ονομάζεται χρηματοπιστωτική. Συνώνυμος όρος της οικονομικής κρίσης είναι ο όρος **ύφεση**. Οι οικονομικές υφέσεις που ακολουθούν μια χρηματοπιστωτική κρίση είναι συνήθως πολύ πιο σοβαρές από τις υφέσεις που δεν έχει προηγηθεί συγκεκριμένη χρηματοπιστωτική κρίση. Οι οικονομολόγοι ορίζουν συνήθως ως ύφεση μία ύφεση που συμβαίνει όταν η οικονομία υπομένει δύο ή περισσότερα συνεχόμενα τρίμηνα πτώσης, ως προς τον ρυθμό αύξησης του ακαθάριστου εγχώριου προϊόντος (ΑΕΠ) της χώρας. 

Οι οικονομικές κρίσεις είναι ένα παλιό πρόβλημα. Κυμαίνονται από κρίσεις χρέους και πληθωρισμού στην αρχαία Ελλάδα και τη Ρώμη μέχρι τραπεζικές, χρεωστικές και νομισματικές κρίσεις που έχουν επηρεάσει τις χώρες στη σύγχρονη εποχή. Τον 19ο και τις αρχές του 20ού αιώνα, πολλές οικονομικές κρίσεις συνδέονταν με τραπεζικά κραχ, και πολλές υφέσεις συνέπεσαν με αυτά τα γεγονότα. Άλλες καταστάσεις που συχνά ονομάζονται χρηματοπιστωτικές κρίσεις περιλαμβάνουν την κατάρρευση των χρηματιστηρίων και η έκρηξη φουσκών, οι νομισματικές κρίσεις και οι αδυναμίες ολοκλήρωσης ομολόγων. Ενδέχεται οι κρίσεις να είναι δημιούργημα είτε από παραποίηση στοιχείων είτε για κάποιο συμφέρον.

Πολλοί οικονομολόγοι έχουν προσφέρει θεωρίες σχετικά με τον τρόπο δημιουργίας οικονομικών κρίσεων και τον τρόπο με τον οποίο θα μπορούσαν να αποφευχθούν. Ωστόσο, δεν υπάρχει συναίνεση.

Παραπομπές
----------

1. 1 2  «LAROUSSE Dictionnaires: crise». Ανακτήθηκε στις 5 Απριλίου 2022.
2. ↑  «LAROUSSE Dictionnaires: récession». Ανακτήθηκε στις 5 Απριλίου 2022.
3. ↑  «Financial Crisis». Ανακτήθηκε στις 5 Απριλίου 2022.
4. ↑  «Financial Crisis». Ανακτήθηκε στις 5 Απριλίου 2022.
5. ↑  «How many recessions you've actually lived through and what happened in every one». Ανακτήθηκε στις 6 Απριλίου 2022.
6. ↑  «Financial Crisis». Ανακτήθηκε στις 5 Απριλίου 2022.
Το **Οικονομικό και Κοινωνικό Συμβούλιο του Αραβικού Συνδέσμου** (ESC Αραβικά: مجلس جامعة الدول العربية الاقتصادي والاجتماعي) είναι θεσμός του Αραβικού Συνδέσμου που συντονίζει την οικονομική του ενοποίηση. Το **ΟΚΣΑΣ** έχει καθιερωθεί ως Οικονομικό Συμβούλιο υπό τους όρους της Συνθήκης Μικτής οικονομικής Συνεργασίας και Άμυνας (1950). και συνεδρίασε για πρώτη φορά το 1953. Το 1957 η ΟΚΣΑΣ ιδρύθηκε από το Συμβούλιο της Αραβικής Οικονομικής Ένωσης (CAEU) και, το Φεβρουάριο του 1997, η ΟΚΕ υιοθέτησε τη συμφωνία για τη διευκόλυνση και ανάπτυξη του εμπορίου μεταξύ των αραβικών χωρών (1981) για την επίτευξη της ευρύτερης Αραβικής Ζώνης Ελεύθερων Συναλλαγών (GAFTA) .

Ιστορία
-------

Η ίδρυση του **Οικονομικού Συμβουλίου του Αραβικού Συνδέσμου** υπό τους όρους της κοινής άμυνας και της Συνθήκης Οικονομικής Συνεργασίας (1950) έγινε προς εκπλήρωση της υπόσχεσης που δινόταν στα άρθρα II και IV του Χάρτη του Αραβικού Συνδέσμου (1945), η οποία απαιτεί τη δημιουργία ενός συμβουλίου για να συντονίσει τη στενή συνεργασία των κρατών-μελών σε οικονομικά θέματα. 

Το Οικονομικό Συμβούλιο μετονομάστηκε το Οικονομικό και Κοινωνικό Συμβούλιο το 1980.
Η **Οικονομική της Εργασίας**, ή **Εργασιακή Οικονομική** (*Labour Economics*) αποτελεί ιδιαίτερο κλάδο των Οικονομικών, και της δημογραφικής οικονομίας, που έχει ως κύριο αντικείμενο έρευνας και μελέτης ένα ευρύτατο φάσμα δραστηριοτήτων και αναζητήσεων που σχετίζονται με τον εργαζόμενο πληθυσμό και την προσφορά εργασίας κατ΄ επάγγελμα.

Σε γενικές γραμμές η Οικονομική Εργασίας μελετά το σύνολο των δυνάμεων εκείνων που κατανέμουν τον εργαζόμενο πληθυσμό, ή εργατικό δυναμικό μεταξύ διαφόρων θέσεων εργασίας, (επαγγέλματα - απασχολήσεις), του τρόπου με τον οποίο διαμορφώνονται οι αντιστοιχίες - αναλογίες πληρωμής στην αγορά προσφοράς και ζήτησης, ο αριθμός κάθε φορά των απασχολουμένων στις θέσεις αυτές, καθώς και οι διάφορες διακυμάνσεις που μπορεί να παρατηρούνται ανάλογα, χρηματικές ή πραγματικές, στο γενικότερο πλαίσιο της πληρωμής της παρεχόμενης εργασίας.  

Κατ΄ επέκταση των παραπάνω η Εργασιακή Οικονομική εξετάζει τόσο την αποδοτικότητα, όσο και την ευημερία του ανθρώπινου συντελεστού της παραγωγής.

Επισημαίνεται ότι για κάθε μία των παραπάνω περιπτώσεων κατά πεδίο έρευνας μελετώνται επίσης και οι διάφοροι σχετικοί θεσμοί και διαδικασίες που συνοδεύουν αυτές.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικονομικές Επιστήμες |
| --- |
|  |
| Κατηγοριοποίηση | 
* Μακροοικονομική
* Μικροοικονομική
 |
|  |
| Τεχνικές Μέθοδοι | 
* Οικονομετρία
* Στατιστική
* Μαθηματικά
* Πειραματικά Οικονομικά
 |
|  |
| Πεδία | 
* Αγροτική Οικονομική
* Βιομηχανική Οργάνωση
* Δημόσια Οικονομική
* Διεθνής Οικονομική
* Θεωρία Παιγνίων
* Οικονομικά της Συμπεριφοράς
* Οικονομική Ανάπτυξη
* Οικονομική Γεωγραφία
* Οικονομική Ιστορία
* Οικονομική Μεγέθυνση
* Οικονομική της Εργασίας
* Οικονομική της Ευημερίας
* Οικονομική των Επιχειρήσεων
* Πολιτική Οικονομία
* Τραπεζική Οικονομική
* Χρηματοοικονομικά
 |
|  |
| 
**Κατηγορία: Οικονομικά** |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85073687
* BNF: cb11934163m (data)
* NDL: 01122607
* NKC: ph171128

 |

 |
Η **Τραπεζούς** ήταν αρχαία ελληνική πόλη στον Περσικό κόλπο.

Αναφέρεται από τον Στέφανο τον Βυζάντιο. Βρισκόταν στην περιοχή της Γεδρωσίας (σημ. Βαλουχιστάν) στο παραλιακό της μέρος, προς την πλευρά της Ινδίας. Πολύ πιθανόν να ιδρύθηκε από αποίκους της ποντιακής Τραπεζούντος. Άγνωστο όμως εάν ιδρύθηκε πριν τον Μεγάλο Αλέξανδρο ή κατά την ελληνιστική εποχή. Η περιοχή πάντως γύρω από την πόλη αποκαλούνταν Τραπεζουντία.

Άγνωστη η σημερινή της τοποθεσία. Ίσως να βρισκόταν στα νότια σύνορα Ιράν -Πακιστάν.

Παραπομπές
----------

1. ↑  Στο έργο του *Εθνικά* στο λήμμα **Τραπεζούς**: έστι και άλλη πλησίον του Αραβικού κόλπου. Ο πολίτης Τραπεζούντιος, ως Σελινούντιος. Και η χώρα Τραπεζουντία.

Πηγές
-----

* Στεφάνου Βυζαντίου *Εθνικά*.
**Ταουματαφακατανγκιχανγκακοαουαουοταματεατουριπουκακαπικιμαουνγκαχορονουκουποκαϊφενουακιταναταχού** (Μαορί: Taumatawhakatangihangakoauauotamateaturipukakapikimaungahoronukupokaiwhenuakitanatahu ή Taumatawhakatangihangakoauauotamateapokaiwhenuakitanatahu) είναι η ονομασία στα Μαορί για ένα λόφο που βρίσκεται κοντά στο Πορανγκαχάου (Porangahau), νότια του Βαϊπουκουράου (Waipukurau) στο νότιο κόλπο του Χοκς (Hawke's Bay) στη Νέα Ζηλανδία. Το ύψος του λόφου είναι 305 μέτρα. Ο λόφος είναι αξιοσημείωτος στον κόσμο κυρίως για το ασυνήθιστα μεγάλο όνομά του, το οποίο συχνά αναφέρεται ως **Ταουμάτα** για συντομία. Έχει αποκτήσει αρκετή φήμη, μιας και είναι το μεγαλύτερο τοπωνύμιο που έχει βρεθεί σε οποιαδήποτε αγγλόφωνη χώρα, και το δεύτερο μεγαλύτερο τοπωνύμιο στον κόσμο, σύμφωνα με το Wises New Zealand Guide και το The New Zealand Herald.

Πινακίδα με το όνομα του λόφου
Το όνομα του λόφου (με τους 85 χαρακτήρες) έχει επίσης περιληφθεί στον κατάλογο των Παγκόσμιων Ρεκόρ Γκίνες ως η μεγαλύτερη ονομασία τοποθεσίας. Άλλες εκδοχές της ονομασίας, συμπεριλαμβανομένων και μεγαλύτερων, χρησιμοποιούνται μερικές φορές παρομοίως.

Παραπομπές
----------

1. ↑  Ο τρόπος γραφής βασίζεται στην πινακίδα που βρίσκεται στον ίδιο τον λόφο.
2. ↑  Reed, A. W. (2010). Peter Dowling, επιμ. *Place Names of New Zealand*. Rosedale, North Shore: Raupo. σελ. 392. ISBN 9780143204107.
3. ↑  NZPA (Aug 11, 2003). «Nasa turns to Kiwi when it needs expert space advice». *New Zealand Herald*.. Ανακτήθηκε στις 2011-03-28. *«Three years ago, Mr Coleman, a website designer, posted a message on an internet bulletin board about Taumatawhakatangihangakoauauotamateapokaiwhenuakitanatahu in southern Hawkes Bay. It is the second-longest place name in the world, according to Wises New Zealand Guide.»*
Ο **Σύνδεσμος Σύγχρονης Μουσικής** (ρωσικά: ACM - Ассоциация Современной Музыки‎ , *ASM - Assotsiatsiya Sovremennoy Muzyki*) ήταν εναλλακτική οργάνωση Ρώσων συνθετών με ενδιαφέρον για την **αβάν-γκαρντ** μουσική. Ιδρύθηκε από τον Νικολάι Ροσλάβετς το 1923. Ο σύνδεσμο διεξήγαγε σειρά συναυλιών και δημοσίευσε περιοδικά που προωθούσαμ τη μοντερνιστική μουσική των Μάλερ, Σένμπεργκ, Μπεργκ, Βέμπερν, Κρένεκ και Χίντεμιτ, καθώς και το έργο των μελών του. Τα ηγετικά μέλη του ήταν ο Ντμίτρι Σοστακόβιτς, ο Νικολάι Μιασκόφσκι, ο Βησσαρίων Σεμπάλιν, ο Αλεξάντερ Μοσόλοφ, ο Γαβριήλ Ποπόφ και ο Βλαντιμίρ Στσερμπατσόφ. Ο ενθουσιασμός της οργάνωσης για την αβάν-γκαρντ δυτική μουσική και τον πειραματισμό συνάντησε την αντίθεση από της Ρωσικής Ένωσης Προλεταρίων Μουσικών (Российская Ассоциация Пролетарских Музыкантов, РАПМ), η οποία στα τέλη της δεκαετίας του 1920 είχε επισκιάσει τον ΣΣΜ ως προς την πολιτιστική επιρροή. Ο Σύλογος διαλύθηκε επίσημα το 1931, ενώ η ΡΕΠΜ συνέχισε την λειτουργία της μέχρι τις 23 Απριλίου 1932, όταν καταργήθηκε με το Διάταγμα για τη Μεταρρύθμιση των Λογοτεχνικών και Καλλιτεχνικών Οργανώσεων.

Παραπομπές
----------

1. ↑  *A Soviet Credo*, p. 2
2. ↑  *Music for the Revolution*, p.242

Πηγές
-----

* Nelson, Amy (2004). *Music for the Revolution: Musicians and Power in Early Soviet Russia*. Pennsylvania State University Press.(ISBN 0-271-02369-4)
* Faiclough, Pauline (2006). *A Soviet Credo: Shostakovich's Fourth Symphony.* Ashgate.(ISBN 0-7546-5016-2)
"**Taras Bulba**" (ρωσικά: *Тарас Бульба*) είναι μια ιστορική ταινία δράμα βασισμένη στο ομώνυμο μυθιστόρημα του Νικολάι Γκόγκολ. Η ταινία γυρίστηκε στην Ουκρανία και στην Πολωνία. Προβλήθηκε στους κινηματογράφους της Ρωσίας στις 2 Απριλίου του 2009, για να συμπέσει με τα διακοσαέτια του Νικολάι Γκόγκολ. Η ταινία δεν ήταν βασισμένη στην πρώτη έκδοση του ομώνυμου βιβλίου που κυκλοφόρησε το 1835 αλλά αυτής που κυκλοφόρησε το 1842.

Σκάνδαλο
--------

Το έργο αυτό είχε χρηματοδοθεί από το Υπουργείου Πολιτισμού της Ρωσίας και δέχτηκε αρνητική κριτική στην Ουκρανία, για την ύπαρξη, στην ταινία, πολιτικής προπογάνδας που έμοιαζε με τα φυλλάδια του Βλαντίμιρ Πούτιν. Στην ταινία, οι Πολωνοί χαρακτήρες μιλούν πολωνικά, ενώ οι Κοζάκοι της Ουκρανίας μόνο στα ρωσικά. Ο σκηνοθέτης της ταινίας, Βλαντιμίρ Βόρτκο (που είναι Ουκρανός) είναι μέλος του Κομμουνιστικού Κόμματος της Ρωσικής Ομοσπονδίας έχει αντίθετες απόψεις. Θεωρεί ότι Ρώσοι και Ουκρανοί είναι ο ίδιος λαός, ότι η Ουκρανία είναι το νότιο τμήτα του Κράτους των Ρως. Στη Ρωσία φοβούνται, ότι η ταινία αυτή μπορεί να προκαλέσει ιστορικές αντιπαραθέσεις στην Ουκρανία. Η ταινία είχε εξεταστεί και στην Πολωνία, για να ελέγξουν εαν υπήρχαν αντι-πολωνικοί χαρακτήρες. Υπάρχει η πιθανότητα ο σκηνοθέτης, να πρόσθεσε σκηνές πολωνικής βιαιότητας στην αρχική πλοκή του μυθιστορήματος του Νικολάι Γκόγκολ.

Παραπομπές
----------

1. ↑  www.imdb.com/title/tt1242457/. Ανακτήθηκε στις 8  Απριλίου 2016.
2. 1 2 3  stopklatka.pl/film/taras-bulba. Ανακτήθηκε στις 8  Απριλίου 2016.
3. 1 2 3 4  www.imdb.com/title/tt1242457/fullcredits. Ανακτήθηκε στις 8  Απριλίου 2016.
4. 1 2 3 4 5  *Freebase Data Dumps*. Google.

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Ταξινόμηση φυσαλίδας μιας λίστας τυχαίων αριθμών. 
Παράδειγμα ταξινόμησης φυσαλίδας. Ξεκινώντας από την αρχή της λίστας, συγκρίνουμε κάθε γειτονικό ζεύγος, αλλάζουμε τις τιμές αν δεν είναι στην σωστή σειρά. Σε κάθε επανάληψη του αλγόριθμου μια λιγότερη τιμή χρειάζεται να ελεγχθεί. Ο αλγόριθμος τερματίζει όταν δεν υπάρχουν άλλα αντικείμενα να συγκριθούν και να γίνουν εναλλαγές. 
Bubblesort επεξεργασμένης χρώμαBubblesort επεξεργασμένης χρώμα
**Ταξινόμηση φυσαλίδας *(bubble sort)*** είναι το όνομα ενός απλού αλγόριθμου ταξινόμησης. Λειτουργεί συγκρίνοντας βηματικά τα στοιχεία μιας λίστας και εναλλάσοντάς τα ώστε να βρεθούν σε σωστή σειρά. Τα βήματα επαναλαμβάνονται μέχρι να ταξινομηθεί ολόκληρη η λίστα.

Το όνομα του αλγόριθμου προέρχεται από τον τρόπο ταξινόμησης: τα μεγαλύτερα στοιχεία κατευθύνονται προς το τέλος, όπως οι φυσαλίδες που αναδύονται στην επιφάνεια.

Αλγόριθμος
----------

```
BUBBLESORT(A)
1 for i ← 1 to length[A]
2 do for j ← length[A] downto i + 1
3 do if A[j] < A[j - 1]
4 then exchange A[j] ↔ A[j - 1]
```

όπου Α είναι ένας πίνακας στοιχείων.

Υλοποίηση σε Java
-----------------

Υπάρχουν διάφορες παραλλαγές υλοποίησης της *ταξινόμησης φυσαλίδας*. Παρακάτω παρουσιάζεται η κλασική περίπτωση με σταθερό αριθμό επαναλήψεων. 

```
public static void bubbleSort(int[] x) {
 int n = x.length; 
 for (int pass=1; pass < n; pass++) { // 1 for i ← 1 to length[A]
 // η επόμενη επανάληψη ολοένα και γίνεται μικρότερη
 for (int i=0; i < n-pass; i++) { // 2 do for j ← length[A] downto i + 1
 if (x[i] > x[i+1]) { // 3 do if A[j] < A[j - 1]
 // ανταλλαγή μεγαλύτερου <-> μικρότερου
 int temp = x[i]; x[i] = x[i+1]; x[i+1] = temp; // 4 then exchange A[j] ↔ A[j - 1]
 }
 }
 }
}

```

Ανάλυση
-------

Ο χρόνος εκτέλεσης εξαρτάται από τον αριθμό των επαναλήψεων του βρόχου **`for`** στις γραμμές `2-4`.

* Για δεδομένη τιμή του `i`, ο βρόχος (loop) επαναλαμβάνεται `n-i` φορές και
* το `i` παίρνει τιμές {\displaystyle 1,\ 2,\ ...\ n}.

Συνεπώς, ο συνολικός αριθμός επαναλήψεων είναι:

{\displaystyle \sum \_{i=1}^{n}(n-i)=\sum \_{i=1}^{n}n-\sum \_{i=1}^{n}i=}

{\displaystyle =n^{2}-{\frac {n(n+1)}{2}}=}
{\displaystyle =n^{2}-{\frac {n^{2}}{2}}-{\frac {n}{2}}=}
{\displaystyle ={\frac {n^{2}-n}{2}}}
Επομένως, ο χρόνος εκτέλεσης του αλγόριθμου ταξινόμησης φυσαλίδας είναι **{\displaystyle \Theta (n^{2})}** σε όλες τις περιπτώσεις  .

Παραπομπές
----------

1. ↑  Knuth, Donald E. (1973). *Sorting and searching*. Boston [u.a.]: Addison-Wesley. σελίδες 106-107. ISBN 978-0201896855.
2. ↑  Swartz, Fred. «Bubble Sorts». Αρχειοθετήθηκε από το πρωτότυπο στις 20 Σεπτεμβρίου 2014. Ανακτήθηκε στις 31 Μαΐου 2014.
3. ↑  Cormen, T. H.· Lee, C.· Lin, E. (2002). *Instructor's Manual to acompany Introduction to Algorithms*. MIT Press and McGraw-Hill. σελίδες 2–21.
4. ↑  Cormen, Thomas H· Leiserson, Charles E.· Rivest, Ronald L.· Stein, Clifford (2001). *Introduction to algorithms* (2η έκδοση). Cambridge, Mass.: MIT Press. σελίδες 40, Πρόβλημα 2–2,. ISBN 0-262-03293-7.

Εξωτερικοί σύνδεσμοι
--------------------

* Ταξινόμηση φυσαλίδας (Bubble sort), Αλεξάνδρειο Τεχνολογικό Εκπαιδευτικό Ίδρυμα Θεσσαλονίκης.
Η **Συμφωνία Κωνσταντινούπολης (1881)** ήταν διμερής συμφωνία μεταξύ Ελλάδας και Οθωμανικής Αυτοκρατορίας που συνομολογήθηκε τελικά στις 28 Μαρτίου του 1881 στη Κωνσταντινούπολη, ημερομηνία της τελευταίας συνεδρίασης όπου και καθορίστηκε μεταξύ των δύο Βασιλείων η γραμμή των νέων συνόρων.

Η Συμφωνία αυτή είναι ιδιαίτερα ιστορική για την Ελλάδα που δικαίωσε ένα όνειρο αιώνων.
Σύμφωνα με τη Συμφωνία αυτή παραχωρήθηκαν στο Ελληνικό Βασίλειο οι πρώην οθωμανοκρατούμενες περιοχές της Θεσσαλίας και το τμήμα του Νομού Άρτας, ανατολικά του Άράχθου.

Το δε Ελληνικό Βασίλειο υποχρεώθηκε στην αποζημίωση όλων των τουρκικών περιουσιών των κατοίκων που υπήρχαν στις περιοχές αυτές. Όλες τις επιμέρους συμφωνίες, κατά περιοχή, της Συμφωνίας αυτής υπέγραψαν τελικά και οι Πρέσβεις των Μεγάλων Δυνάμεων κατά τη Σύμβαση Κωνσταντινούπολης (1881) που ακολούθησε δύο μήνες μετά, επίσης στην Κωνσταντινούπολη.

Τέλος η Συμφωνία αυτή επικυρώθηκε με ιδιαίτερη Σύμβαση στις 2 Ιουλίου 1881.

Παρατηρήσεις
------------

Η Συμφωνία αυτή προκλήθηκε «αμαχητί» μετά την Συνθήκη του Βερολίνου (1878) και τη Διάσκεψη του Βερολίνου (1880) που είχε ακολουθήσει, και ιδιαίτερα μετά τη έντονη Διακοίνωση των Μεγάλων Δυνάμεων (1880) που συμπλήρωσε την προηγούμενη, κατά της Οθωμανικής Αυτοκρατορίας που συνέχιζε να αρνείται την εφαρμογή του ΙΓ΄ Πρωτοκόλλου της πρώτης παραπάνω συνθήκης.

Αξίζει επίσης ν΄ αναφερθεί πως μετά τον ενθουσιασμό των Ελλήνων αγροτών ιδιαίτερα της Θεσσαλίας και τη δικαίωση των ονείρων περί της ελευθερίας τους, η ελληνική πολιτεία αδυνατούσε στην αποζημίωση των μεγάλων τσιφλικιών που είχε αναλάβει την υποχρέωση. Τότε έσπευσαν Έλληνες του εξωτερικού, (κυρίως Ελληνο-αμερικανοί), και αγόρασαν από τους Τούρκους αυτές τις εκτάσεις μαζί με τους οικισμούς που περιλαμβάνονταν σ΄ αυτές με συνέπεια το θεσσαλικό αγροτικό ζήτημα να παραμείνει και μάλιστα ακόμη πιο έντονο αφού οι νέοι πλέον μεγαλο-γαιοκτήμονες ήταν Έλληνες.

Πηγές
-----

* Χαραλ. Νικολάου «Διεθνείς Συνθήκες» σελ. 148-9
* Σύμβαση της Κωνσταντινούπολης Υπουργείο Εξωτερικών (εισαγωγή στην αγγλική, το πλήρες κείμενο στη γαλλική)
Η **Τρωική Οροσειρά** (64°32′S 63°23′W﻿ / ﻿64.533°S 63.383°W﻿ / -64.533; -63.383Συντεταγμένες: 64°32′S 63°23′W﻿ / ﻿64.533°S 63.383°W﻿ / -64.533; -63.383) είναι οροσειρά η οποία ανέρχεται στα 2.760 μέτρα, και εκτείνεται βορείως του Όρους Φρανσαί κατά μήκος της ανατολικής πλευράς του Παγετώνα Ιλιάδα της Νήσου Άνβερς, στο αρχιπέλαγος Πάλμερ του Βρετανικού Εδάφους της Ανταρκτικής. Ερευνήθηκε από την Έρευνα των Εξαρτημένων Εδαφών των Νήσων Φώκλαντ (Falkland Islands Dependencies Survey - FIDS) το 1955 και ονομάστηκε από την Επιτροπή Τοπωνυμίων της Βρετανικής Ανταρκτικής (UK Antarctic Place-Names Committee - UK-APC) προς τιμήν των Τρωών, από τις αντιτιθέμενες πλευρές στον Τρωικό Πόλεμο στην Ιλιάδα του Ομήρου.

Παραπομπές
----------

1. ↑  «Τρωική Οροσειρά (Trojan Range)». *Σύστημα Πληροφοριών Γεωγραφικών Ονομάτων*. Γεωλογική Έρευνα των Ηνωμένων Πολιτειών. Ανακτήθηκε στις 29 Σεπτεμβρίου 2005.
Η λεγόμενη **Συμφωνία Κεττίγνης** είναι διμερής συμφωνία που συνάφθηκε στην Κεττίγνη μεταξύ Σερβίας και Μαυροβουνίου τον Μάρτιο του 1904.

Στις συζητήσεις της συμφωνίας αυτής εξετάσθηκαν εκ μέρους των δύο χωρών θέματα της μέχρι τότε πολιτικής εξέλιξης γενικά στα Βαλκάνια όπου και προσδιορίστηκε η ανάγκη της υπεράσπισης των σερβικών συμφερόντων στη Μακεδονία.

Κύριο σημείο αυτής της συμφωνίας ήταν η εφαρμογή της αρχής *«Τα Βαλκάνια στους Βαλκανικούς λαούς»* με προσδιορισμό κοινής πλέον άμυνας εναντίον οποιασδήποτε εξωτερικής επίθεσης.

Στα πλαίσια αυτών των συνομιλιών το Μαυροβούνιο πρότεινε ως διαιτητή της Συμφωνίας τη Ρωσία, τούτο όμως προκάλεσε και τον φόβο της Σερβικής πλευράς περί ύπαρξης άλλων μυστικών υποχρεώσεων μεταξύ Ρωσίας και Αυστροουγγαρίας, πιθανόν από την προηγηθείσα κατά ένα χρόνο γνωστή ήδη Συμφωνία Μυρστέγκ. Έτσι αντί της Ρωσίας η Σερβία προσπάθησε να εισαγάγει στις συζητήσεις αυτές την Ιταλία.

Τελικά η Συμφωνία αυτή δεν ολοκληρώθηκε εκ του γεγονότος ότι οι διμερείς συνομιλίες δεν διατύπωσαν επίσημα αμοιβαίες υποχρεώσεις που όμως παρέμειναν ως συνέχεια της συμφωνίας συμμαχίας μεταξύ των δύο Χωρών, γνωστής ως Συνθήκη της Κεττίγνης που είχε συνομολογηθεί στην ίδια πόλη το 1866.

Πηγές
-----

* Δ. Τζώρτζεβιτς "*Ιστορία της Σερβίας 1800-1918*" - Θεσσαλονίκη 1970, σ 330-1
* Χαραλ. Νικολάου "*Διεθνείς Συνθήκες*" Εκδόσεις Φλώρος - Αθήνα 1996, σ.176
Η **τριβολογία** (*tribology*) είναι η επιστήμη και η μηχανική της αλληλεπίδρασης επιφανειών σε σχετική κίνηση. Περιλαμβάνει τη μελέτη και την εφαρμογή των αρχών τριβής, λίπανσης και φθοράς. Η τριβολογία είναι εξαιρετικά διεπιστημονικό πεδίο, βασισμένο σε αρκετές θεμελιώδεις επιστήμες, όπως λ.χ. φυσική, χημεία, επιστήμη των υλικών, μαθηματικά, βιολογία και μηχανική. Οι ειδικοί επιστήμονες που εργάζονται στον τομέα της τριβολογίας αναφέρονται ως *τριβολόγοι*.

Γενικά
------

Ως εξειδικευμένο πεδίο, η τριβολογία πραγματεύεται τα φαινόμενα που σχετίζονται με την τριβή των διαφόρων οργανικών και ανόργανων υλικών, τη φθορά αυτών, καθώς και τη λίπανση. Για να εξεταστούν εις βάθος αυτά τα φαινόμενα, χρησιμοποιούνται αρχές και θεμελιώδεις γνώσεις πρωτίστως από τη χημεία, τη μεταλλουργία και τη μηχανολογία. Αυτό οφείλεται στην πολυπλοκότητα των τριβολογικών φαινομένων. Σημειωτέον, μέχρι και πρόσφατα, δεν υπήρχε συστηματοποιημένη τριβολογική γνώση για πολλά φαινόμενα π.χ. της μηχανικής, ή της εφαρμοσμένης βιολογίας και αρκετών άλλων.

Τα βασικά αντικείμενα της μελέτης στην τριβολογία είναι τα *τριβοσυστήματα* τα οποία είναι φυσικά συστήματα διεπαφών επιφανειών. Στα λιπαντικά τριβοσυστήματα, το αποτέλεσμα της διεπαφής μπορεί να δημιουργήσει *τριβόφιλα*. Τα υποπεδία της τριβολογίας περιλαμβάνουν: τη νανοτριβολογία, τη διαστημική τριβολογία και την τριβοτρονική.

Ετυμολογία
----------

Η ρίζα του εν λόγω τεχνικού όρου πηγάζει από το ρήμμα, *τρίβω* και το πρόθεμα, *-λογία*. Πρώτος ο ερευνητής Peter Jost, το 1966, ανέφερε αυτό τον όρο (*τριβολογία*) και έτσι καθιερώθηκε σε διεθνές επίπεδο. Η συγκεκριμένη ερευνητική εργασία του είχε σχέση με τα κόστη που προκαλεί η τριβή, η διάβρωση και η φθορά, των υλικών, σε όλη την οικονομία του Ηνωμένου Βασιλείου.

Ιστορικό
--------

Πρωταρχικά τριβολογικά πειράματα, όπως εκπονήθηκαν από τον Λεονάρντο ντα Βίντσι.
Παρά τη σχετικά πρόσφατη ονομασία του πεδίου της τριβολογίας, οι ποσοτικές μελέτες τριβής μπορούν να ανιχνευθούν ήδη από το 1493, όταν ο πολυμαθής Λεονάρντο ντα Βίντσι σημείωσε για πρώτη φορά τους δύο θεμελιώδεις «νόμους» της τριβής. Σύμφωνα με τον ντα Βίντσι, η αντίσταση τριβής ήταν η ίδια για δύο διαφορετικά αντικείμενα του ίδιου βάρους, ωστόσο αυτά έρχονταν σε επαφή σε διαφορετικά πλάτη και μήκη. Παρατήρησε επίσης ότι η δύναμη που απαιτείται για να ξεπεραστεί η τριβή, διπλασιάζεται καθώς το βάρος διπλασιάζεται. Τα ευρήματά του παρέμειναν αδημοσίευτα παρά τη σχετικά πρόσφατη ονομασία του πεδίου της τριβολογίας, ωστόσο, βρέθηκαν αργότερα μέσα στα σημειωματάριά του.

Παραπομπές
----------

1. ↑  «Lubrication (Tribology) - A report on the present position and industry's needs». London, UK: H. M. Stationery Office. 1966.
2. ↑
3. ↑  Ward, Jacob, επιμ. (November 2012). «The Fiction of Nonfriction». *Popular Science*. No. 5 **281** (November 2012): 40.
4. ↑
5. ↑  «Leonardo da Vinci's studies of friction». *Wear* **360** (Supplement C): 51–66. 2016-08-15. doi:10.1016/j.wear.2016.04.019. .
κεντρική κήπους, πανεπιστημιούπολη Τούνχα
Το **Παιδαγωγικό και Τεχνολογικό Πανεπιστήμιο της Κολομβίας**, στα ισπανικά *Universidad Pedagógica y Tecnológica de Colombia* (UPTC) είναι εθνικό πανεπιστημιακό ίδρυμα της Κολομβίας, με έδρα την Τούνχα. Το πιο σημαντικό τo διαμέρισμα Μπογιακάς, είναι η τέταρτη πανεπιστήμιο στην Κολομβία με βάση τον αριθμό των φοιτητών. Ιδρύθηκε το 1953 κατόπιν εισηγήσεως του τότε πρωθυπουργού Γκουστάβο Ρόχας.

Ακαδημαϊκή οργάνωση
-------------------

Eπίσης έχει τρεις περιφερειακές πανεπιστημιουπόλεις, έξι χώρους των προγραμμάτων επέκτασης, 21 περιφερειακά κέντρα της εξ αποστάσεως εκπαίδευσης. Υπάρχουν 11 σχολές, 52 προπτυχιακά προγράμματα αντιμετωπίζουν, 15 προπτυχιακά ακαδημαϊκά προγράμματα εξ αποστάσεως και 23 μεταπτυχιακά προγράμματα.

### Kύρια πανεπιστημιούπολη

Στην κύρια πανεπιστημιούπολη είναι η διοικητική περιοχή, οι υπηρεσίες καταχώρησης και των εισαγωγών, η Βιβλιοθήκη Jorge Palacios Preciado, το κεντρικό κτίριο, η πλατεία Camilo Torres Restrepo, η ακρόπολη πανεπιστήμιο με διαφορετικές σχολές και το Escuela Normal Superior Santiago de Tunja.
* Avenida Central del Norte, 150003 Τούνχα

### περιφερειακές πανεπιστημιουπόλεις

* Πανεπιστημιούπολη Σογαμόσο

Calle 4 Sur 15-134. 152211, Σογαμόσο

* Πανεπιστημιούπολη Ντουιτάμα

Carrera 18 23-55. 150461, Ντουιτάμα

* Πανεπιστημιούπολη Τσικινκιρά

Calle 14A 2-36. 154640, Τσικινκιρά

* Πανεπιστημιούπολη Μπογκοτά

Carrera 14 44-51. 110311, Μπογκοτά

Εξωτερικοί σύνδεσμοι
--------------------

* / Επίσημη Ιστοσελίδα του Ιδρύματος


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168789493
* LCCN: n82028939
* ISNI: 0000 0001 2116 4870

 |

 |
Η **Τρισεύγενη Δεληβοριά** ή **Ντελή Βοριά** ήταν αγωνίστρια της επανάστασης του 1821. 

Η Τρισεύγενη ήταν από την Λαγκάδια Αρκαδίας, κόρη του Παναγιώτη Καζή, σύζυγος του Πανάγου Δεληβοριά με τον οποίο απέκτησαν τρία παιδιά.. Η Τρισεύγενη προτίμησε να αυτοκτονήσει παρά να πέσει στα χέρια των Οθωμανών του Ιμπραήμ που εισέβαλε στην Πελοπόννησο το 1826. Οι Οθωμανοί ήρθαν στη Δημητσάνα και έφυγε κυνηγημένη μαζί τα παιδιά της για να σωθούν, βλέποντας ότι θα την πιάσουν πετάει τα δύο παιδιά της που ήταν μωρά στον Λάδωνα και πέφτει και η ίδια και σκοτώνονται. Σώθηκε μόνο το μεγάλυτερο παιδί της, κορίτσι, που έφυγε τρέχοντας στο δάσος και ξέφυγε.

Παραπομπές
----------

1. 1 2 3  Απομνημονεύματα αγωνιστών του 21 τόμος 15, 1968, σελ. 77
2. 1 2  Αργολική Βιβλιοθήκη, Η Μωραΐτισσα γυναίκα στον αγώνα του 21[*νεκρός σύνδεσμος*]
Συντεταγμένες: 43°34′31″N 22°15′33″E﻿ / ﻿43.57528°N 22.25917°E﻿ / 43.57528; 22.25917

Η συμβολή των Σερβλίσκι και Τριγκόβιτσκι Τίμοκ
Ο **Τριγκόβιτσκι Τίμοκ** (μτφ : Ο Τίμοκ της Τιργκόβιστε) (*σερβικά : Трговишки Тимок*) γνωστός στην αρχή του σαν *"Strma reka"* (μτφ : απότομος ποταμός), είναι παραπόταμος του Τίμοκ. 

Πηγάζει στις δυτικές πλαγιές της οροσειράς Στάρα Πλάνινα, ακριβώς κάτω από την ψηλότερη κορυφή του βουνού στη Σερβία, την Μίντζορ, λιγότερο από ένα χιλιόμετρο από τα βουλγαρικά σύνορα. Το ποτάμι ρέει προς τα ανατολικά και δέχεται τα νερά από τρία μικρότερα ρέματα. Στη συνέχεια περνά μέσα από τα χωριά Μπάλτα Μπερίλοβατς, Βιρτόβατς και Ινόβο. Στην συνέχεια δέχεται τα νερά από κι άλλα μικρά ρέματα και φτάνοντας στις βόρειες πλαγιές του όρους Γαντοβνίκ στρέφεται προς τα βόρεια και είναι γνωστός μόνο σαν "Τριγκόβιτσκι Τίμοκ".

Συνεχίζει την ροή του προς τα βόρειοδυτικά, μέσω Γκόρνια Καμνίτσα, Ντόνια Καμενίτσα, Στέρμπατς και Τιργκόβιστε, ένα προάστιο της πόλης Κνιέζεβατς. Συνεχίζει δεχόμενος τα νερά πολλών ρεμάτων και μετά το Κνιέζεβατς ενώνεται με τον Σεβρλίσκι Τίμοκ δημιουργώντας τον Λευκό Τίμοκ. Η λεκάνη απορροής του καταλαμβάνει έκταση 520 τετραγωνικών χιλιομέτρων.

Αναφορές
--------

* *Мала енциклопедија Просвета*, Треће издање (1985); Београд: „Просвета"; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост"; ISBN 86-01-02651-6


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Трговишки Тимок  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Για άλλες χρήσεις, δείτε: Ορτάκιοϊ (αποσαφήνιση).
Το **Ορτάκιοϊ** (τουρκικά: *Ortaköy*) ήταν κωμόπολη της Βιθυνίας της Οθωμανικής Αυτοκρατορίας κατά την περίοδο 1650 – 1920, έξι χιλιόμετρα βορειοανατολικά στην σημερινή Γκέιβε, στον ποταμό Σαγγάριο, με 10.000 περίπου κατοίκους: 7.000 Έλληνες και 3.000 Αρμένιους. 

Καταστράφηκε το 1920 από ατακτες ομάδες κεμαλικων μετά από ολοκληρωτική σφαγή του πληθυσμού και φωτιά που ακολούθησε. Σήμερα κατά μαρτυρίες σώζονται μόνο τα θεμέλια της εκκλησίας. Οι κάτοικοι ασχολούνταν με γεωργικές εργασίες και με την σηροτροφία, ενώ υπήρχαν πέντε ατμοκίνητα βιομηχανικά κλωστήρια μεταξιού με μεγάλο εμπόριο με τις Ευρωπαϊκές χώρες. 

Ήταν πατρίδα των αδελφών Γεώργιου και Αθανάσιου Ετμεκτζόγλου που συνέχισαν και στην Ελλάδα την παράδοση του μεταξιού με εργοστάσια στον Βόλο και την Αθήνα (Μεταξουργείο Ετμεκτζόγλου). Επίσης ήταν τόπος καταγωγής του Μητροπολίτη Σερβίων και Κοζάνης (1923 -1945) Ιωακείμ Αποστολίδη, γνωστού για την πλούσια κοινωνική προσφορά του και την συμμετοχή του στην αντίσταση κατά την γερμανική κατοχή στις γραμμές του ΕΑΜ.

Στο Ορτακιοϊ γεννήθηκε και ο Παχτίκος Γεώργιος Δ. (Ορτάκιοϊ Βιθυνίας 1869 - Κων/πολις 1916). Διακεκριμένος εθνομουσικολόγος, συνθέτης και πολύγλωσσος φιλόλογος.

Στο Ορτάκιοϊ της Βιθυνίας (Μεσοχώρι), πριν από την αναβίωση των Ολυμπιακών του 1896 στην Αθήνα τελούνταν «Ολυμπιακοί Αγώνες» με πλούσιο αγωνιστικό πρόγραμμα (εύφημος μνεία του θεσμού γίνεται στο δελτίο της Διεθνούς Ολυμπιακής Επιτροπής το 1895).

Παραπομπές
----------

* 
* 
* 
* 1997 σελίδα 145
* 
* 
*
Η **Πομπηιούπολις** ήταν ρωμαϊκή πόλη στην αρχαία Παφλαγονία, η οποία ταυτίστηκε στις αρχές του 19ου αιώνα με τα ερείπια του Ζιμπιλί Τεπέ, που βρίσκονται κοντά στο Τάσκιοπρου, στην Επαρχία Κασταμονής στην Περιοχή Μαύρης Θάλασσας της σημερινής Τουρκίας. Η ακριβής τοποθεσία είναι 40 χλμ. βορειοανατολικά της Κασταμονής και σε μικρή απόσταση κατά μήκος του ποταμού από το σύγχρονο Τάσκιοπρου, στην κοιλάδα του ποταμού Αμνία. Τα σύνορα της Πομπηιουπόλεως έφταναν στα βουνά Κιούρε στα βόρεια, στα όρη Όλγασσυς στα νότια, στον ποταμό Άλυς στα ανατολικά και στην κοιλάδα Πινάρμπασι στα δυτικά.

Παραπομπές
----------

1. ↑  Στράβων, *Γεωγραφικά* 12.3.40.
Η **Συμφωνία Σάικς–Πικό** (αγγλικά: *Sykes–Picot Agreement*, γαλλικά: *Accords Sykes-Picot*) ήταν μυστικό σύμφωνο που συνήφθη τον Μάιο του 1916, ανάμεσα στη Μεγάλη Βρετανία και τη Γαλλία και είχε και τη συναίνεση της Ρωσίας. Με αυτό μοιράζονταν σε σφαίρες επιρροής και ελέγχου της Μεγάλης Βρετανίας, της Γαλλίας και αρχικά και της Ρωσίας, εδάφη της Οθωμανικής Αυτοκρατορίας στη σημερινή Τουρκία, τη Μέση Ανατολή, το Ιράκ και τη Συρία. Η ονομασία του συμφώνου προέρχεται από τα ονόματα των Μαρκ Σάικς και Φρανσουά Ζωρζ-Πικό, που ήταν οι διπλωμάτες της Μεγάλης Βρετανίας και της Γαλλίας αντίστοιχα και οι οποίοι διαμόρφωσαν τους όρους του.

Ειδικότερα το εν λόγω σύμφωνο προέβλεπε ότι μετά το τέλος του Α΄ Παγκοσμίου Πολέμου: α) η Ρωσία θα αποκτούσε την επαρχία του Ερζερούμ, του Βαν, της Τραπεζούντας και του Μπιλίς β) η Γαλλία θα αποκτούσε τον Λίβανο, τα παράλια της Συρίας, τα Άδανα, την Κιλικία, το Γκαζίαντεπ, την Ούρφα, το Μαρντίν, το Ντιγιάρμπακιρ και την Μοσούλη γ) η Μεγάλη Βρετανία θα αποκτούσε την νότια Μεσοποταμία με τη Βαγδάτη και τα λιμάνια της Χάιφας και της Άκρας (σημερινό Ισραήλ) και δ) η Παλαιστίνη θα ετίθετο υπο διεθνές καθεστώς. Επίσης προέβλεπε ότι στις περιοχές που θα ήταν στη βρετανική και στη γαλλική σφαίρα επιρροής θα σχηματιζόταν μια συνομοσπονδία αραβικών κρατών ή ένα ανεξάρτητο αραβικό κράτος.

Μετά την Οκτωβριανή Επανάσταση στη Ρωσία (Οκτώβριος 1917) οι Μπολσεβίκοι ανακάλυψαν το μυστικό αυτό σύμφωνο και το δημοσίευσαν στις 23 Νοεμβρίου του 1917 στις εφημερίδες *Izvestia* και *Pravda*. Τρεις ημέρες αργότερα δημοσιεύτηκε και στη βρετανική *Guardian*.

Εικόνες
-------

* Μαρκ ΣάικςΜαρκ Σάικς
* Φρανσουά Ζωρζ-ΠικόΦρανσουά Ζωρζ-Πικό

Δείτε επίσης
------------

* Διακήρυξη Μπάλφουρ

Παραπομπές
----------

1. ↑   Εγκυκλοπαίδεια Πάπυρος Λαρούς Μπριτάννικα, τ. 45

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Συμφωνία Σάικς–Πικό** |

* The Sykes–Picot Agreement
* Sykes-Picot from Yale
Ο **Τζέιμς Ρόμπινσον** (γεννημένος στις 31 Αυγούστου 1970) είναι Αμερικανός πρώην καλαθοσφαιριστής. Έχει ύψος 1,88 μ. και αγωνιζόταν ως σούτινγκ γκαρντ.

Κολλεγιακή καριέρα
------------------

Ο Τζέιμς Ρόμπινσον εισήχθη στο πανεπιστήμιο της Αλαμπάμα το 1990 σε ηλικία 20 ετών και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, την Κρίμσον Τάιντ.

Από το Πανεπιστήμιο της Αλαμπάμα αποφοίτησε το 1993, σε ηλικία 23 ετών.

Επαγγελματική καριέρα
---------------------

Ο Τζέιμς Ρόμπινσον συμμετείχε στα Ντραφτς του ΝΒΑ το 1993 και εξασφάλισε συμβόλαιο συνεργασίας με τους Πόρτλαντ Τρέιλ Μπλέιζερς.

Από το 1993, μέχρι και το 2001, ο Τζέιμς Ρόμπινσον αγωνίστηκε σε διάφορες ομάδες του ΝΒΑ και συγκεκριμένα στους Πόρτλαντ Τρέιλ Μπλέιζερς (1993-1996), στους Μινεσότα Τίμπεργουλβς (1996-97, 1999), στους Λος Άντζελες Κλίπερς (1997-99) καθώς και στους Ορλάντο Μάτζικ (2001).

Μοναδική εξαίρεση σε αυτήν την οκταετία συνεχούς παρουσίας στο ΝΒΑ, ήταν η σεζόν 1999-2000, κατά τη διάρκεια της οποίας ο Τζέιμς Ρόμπινσον αγωνίστηκε στην Ελλάδα και συγκεκριμένα στον Ολυμπιακό Πειραιώς, με τον οποίο ωστόσο δεν κατάφερε να κατακτήσει κάποιο τίτλο.

Την τριετία 2001-04, ο Τζέιμς Ρόμπινσον αγωνίστηκε κατά κύριο λόγο στη ρωσική Λοκομοτίβ Κούμπαν. Κατά τη διάρκεια του 2003, πραγματοποίησε ένα σύντομο πέρασμα από την ιταλική Κάπο Ντ Ορλάντο.

Το 2004 επέστρεψε στην Αμερική για λογαριασμό των Λας Βέγκας Ράττλερς, ομάδα η οποία έμελλε να είναι και η τελευταία στην πολυετή καριέρα του Ρόμπινσον.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  *RealGM*. 1274. Ανακτήθηκε στις 4  Απριλίου 2022.

Πηγές
-----

*
Η **Πομπονία Γραικίνα** (απεβ. 83 μ.Χ.) ήταν ευγενής Ρωμαία του 1ου αιώνα η οποία είχε σχέση με την Ιουλιο-Κλαυδιανή δυναστεία. Ήταν η σύζυγος του Αύλου Πλαύτιου, του στρατηγού που ηγήθηκε της ρωμαϊκής κατάκτησης της Βρετανίας το 43 μ.Χ. και ήταν γνωστή ως ένας από τους λίγους ανθρώπους που τόλμησαν να θρηνήσουν δημόσια το θάνατο μιας συγγενικής γυναίκας (Ιουλία Λιβία, εγγονή του αυτοκράτορα Τιβέριου) που σκοτώθηκε από την αυτοκρατορική οικογένεια. Εικάζεται ότι ήταν πρώιμη Χριστιανή. Ορισμένοι την προσδιορίζουν ως τη Λουκία, μια αγία που τιμάται από τη Ρωμαιοκαθολική Εκκλησία.

Ενδεχομένως να ήταν η κόρη του Γάιου Πομπονίου Γραικίνου.

Παραπομπές
----------

1. ↑  William Smith, *Dictionary of Greek and Roman Biography and Mythology*, 1870, t. 3, s. 492.
Λιθογραφία του Ζακ Καλλό από τις συμφορές του πολέμου
Ο τροχός (1633)
Οι **Συμφορές του πολέμου** (Les misères et les malheurs de la guerre) είναι μια ενδιαφέρουσα σειρά από λιθογραφίες του Ζακ Καλλό που αναφέρονται στο μελανότερο σημείο στη μακρά ιστορία του ευρωπαϊκού πολιτισμού. Είναι ο εθισμός στην σκληρότητα, μια σκληρότητα που συχνά καθαγιάζεται από την Εκκλησία και το κράτος.

Οι λιθογραφίες του Ζακ Καλλό (Jacques Callot) για τις συμφορές του πολέμου που βασίζονται στο τι είχε δει ο ίδιος παρακολουθώντας την εξέλιξη του Τριακονταετούς Πολέμου στην Λωρραίνη, δίνουν μια ιδέα της εφευρετικότητας με την οποία ανθρώπινα όντα θανατώνονται εν ονόματι της δικαιοσύνης.[1]

Εκατό εβδομήντα πέντε χρόνια αργότερα ο Ισπανός ζωγράφος Γκόγια απεικόνισε τις αγριότητες του Πολέμου σε μια σειρά δικών του έργων της 3ης Μαΐου 1808.

Παραπομπές
----------

1. ↑  Έντουάρντ Λούσυ Σμιθ, Ο Ερωτισμός στη Τέχνη, σ. 236, εκδ. Υποδομή, 1985
Η **Σόφι Τσάρλιν Ακλαντ Μονκ** (*Sophie Charlene Akland Monk*, 14 Δεκεμβρίου 1979) είναι Αγγλο-Αυστραλή τραγουδίστρια της ποπ και ηθοποιός.

Βιογραφία
---------

Σοφί γεννήθηκε στην Αγγλία, στη συνέχεια μεταφέρθηκε στο Κουΐνσλαντ. Ήταν μια φορά ένα μέλος της γυναικείας ποπ ομάδα Bardot και όρισε στη σόλο καριέρα με την κυκλοφορία του άλμπουμ, *Calendar Girl*. Πιο πρόσφατα, έχει μετατραπεί σε ενεργεί, που εμφανίζεται σε ταινίες, όπως *Date Movie* (2006), *Click* (2006) και *Sex and Death 101* (2007).

Καριέρα
-------

Η επαγγελματική μουσική της σταδιοδρομία άρχισε το 1999 όταν απάντησε σε αγγελία η οποία ζητούσε τα κορίτσια με το τραγούδι και το χορό εμπειρία. Η διαφήμιση ήταν για την αυστραλιανή τηλεοπτική σειρά *Popstars*, το οποίο είχε ως στόχο να δημιουργήσει μια επιτυχημένη νέα κοπέλα ομάδα. Μετά από πολλούς γύρους του τραγούδι και το χορό, τη Σόφι επιλέχθηκε ως μέλος της ομάδας. Λίγο μετά η ομάδα χωρίστηκε, Σόφι ξεκίνησε να εργάζεται για την σόλο καριέρα, και στα τέλη του 2002 κυκλοφόρησε το πρώτο σινγκλ "Inside Outside" και αργότερα το πρώτο της άλμπουμ *Calendar Girl*.

Σόφι Μονκ έχει συσταθεί από το εαυτό του στο Χόλυγουντ, αν και τις περισσότερες από τις ρόλοι έχουν λογικά μικρές. Τον Φεβρουάριο του 2006, ότι πρωταγωνίστησε στην ντεμπούτο χαρακτηριστικό ρόλο της ως ερωτότροπος και ελκυστική κοπέλα στην παρωδία κωμωδίας *Date Movie*. Τον Ιούνιο του 2006 είδε την κυκλοφορία της ταινίας *Click*, μια ιστορία για μια καθολική τηλεχειριστήριο. Σόφι παίζει μικρό ρόλο σε αυτή την ταινία ως ερωτότροπος γραμματέα.

Δισκογραφία
-----------

### Δίσκοι

* *Calendar Girl* (2003)

### Σινγκλϛ

* *Inside Outside* (2002)
* *Get the Music On* (2003)
* *One Breath Away* (2003)

Φιλμογραφία
-----------

* *The Mystery of Natalie Wood* (2004)
* *London* (2005)
* *Date Movie* (2006)
* *Click* (2006)
* *Sex and Death 101* (2007)
* *Spring Breakdown* (2009)
* *The Hills Run Red* (2009)
* *Murder World* (2010)
* *Spring Break '83* (2010)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σόφι Μονκ** |

* Επίσημη ιστοσελίδα
* Η Σόφι Μονκ στο IMDb
* Η Σόφι Μονκ Αρχειοθετήθηκε 2017-10-01 στο Wayback Machine. στο cine.gr Αρχειοθετήθηκε 1999-11-28 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37222039
* **Europeana**: agent/base/66899
* LCCN: n2011023536
* ISNI: 0000 0001 1886 143X
* BNF: cb15506495s (data)
* MusicBrainz: 355c2627-e314-40b4-adf0-a0650bfaed9a

 |

 |
Έμμεσες **προεδρικές εκλογές** διεξήχθησαν στην Ουγγαρία στις 13 Μαρτίου 2017. Ο Γιάνος Άντερ εξελέγη αρχηγός του κράτους της Ουγγαρίας για μια δεύτερη θητεία.

Πλαίσιο
-------

Μετά το ξέσπασμα της διαμάχης αναφορικά με τη διδακτορική διατριβή του που εκπονήθηκε το 1992 (κατηγορήθηκε για λογοκλοπή), ο πρόεδρος Παλ Σμιτ ανακοίνωσε την παραίτησή του στην Εθνική Συνέλευση στις 2 Απριλίου 2012. Νέος πρόεδρος εξελέγη ο Γιάνος Άντερ στις 2 Μαΐου, για θητεία πέντε ετών με ψήφους 262-40, και ανέλαβε καθήκοντα στις 10 Μαΐου 2012.

Εκλογικό σύστημα
----------------

Σύμφωνα με το ισχύον Σύνταγμα της Ουγγαρίας που εγκρίθηκε από την κυβέρνηση συνασπισμού των Fidesz–KDNP το 2011, ο Πρόεδρος πρέπει να εκλέγεται σε μυστική ψηφοφορία, όχι νωρίτερα από εξήντα, αλλά όχι αργότερα από τριάντα ημέρες πριν από τη λήξη της θητείας του προηγούμενου κατόχου του αξιώματος, ή σε περίπτωση που η εντολή του ή εντολή της τερματίστηκε πρόωρα, εντός τριάντα ημερών από τη λήξη. Το σύνταγμα εξουσιοδοτεί τον πρόεδρο της Εθνικής Συνέλευσης να ορίσει την ημερομηνία για τις εκλογές.

Ο υποψήφιος πρόεδρος χρειάζεται την έγγραφη έγκριση της υποψηφιότητας από τουλάχιστον το ένα πέμπτο των μελών του Κοινοβουλίου (περίπου 40 βουλευτές), οι οποίοι δεν μπορούν να ορίσουν περισσότερους από έναν υποψήφιο. Στον πρώτο γύρο των εκλογών, απαιτείται η πλειοψηφία των 2/3 από όλους τους εν ενεργεία βουλευτές, ώστε να εκλεγεί ο πρόεδρος. Αν αυτή η προϋπόθεση δεν πληρούται, πραγματοποιείται ένας δεύτερος γύρος μεταξύ των δύο υποψηφίων που έλαβαν το μεγαλύτερο και το δεύτερο υψηλότερο αριθμό ψήφων στον πρώτο γύρο. Από το 1990, δεν υπάρχουν περισσότεροι από δύο υποψήφιοι σε κάθε προεδρική εκλογή. Στη συνέχεια, η απλή πλειοψηφία των μελών του κοινοβουλίου που ψήφισαν είναι αρκετή.

Αποτέλεσμα
----------

| Υποψήφιος | Κόμμα | Ποσοστό στήριξης από τα κόμματα | 1ος γύρος | 2ος γύρος |
| --- | --- | --- | --- | --- |
| Ψήφοι | ποσοστό % 
επί όλων των βουλευτών | ποσοστό % 
των ψηφισάντων βουλευτών | Ψήφοι | ποσοστό % 
επί όλων των βουλευτών | ποσοστό % 
των ψηφισάντων βουλευτών |
| Γιάνος Άντερ | Fidesz | Fidesz–KDNP | 131 | 65,8 | 74,9 | **131** | **65,8** | **77,1** |
| Λάζλο Μαϊτένι | Ανεξάρτητος | MSZP–LMP–DK–Együtt–ΜΜ–MLP | 44 | 22,1 | 25,1 | 39 | 19,6 | 22,9 |
| **Σύνολο ψήφων** | 175 | 87,9 | 170 | 85,4 |
| Δεν ψήφισαν | 24 | 12,1 | 29 | 14,6 |
| **Σύνολο εδρών** | 199 | 100 | 199 | 100 |
| Πηγή: hvg.hu |

Αναφορές
--------

1. ↑  MTI (16 Φεβρουαρίου 2017). «Március 13-án választhatják újra Áder Jánost». Magyar Nemzet. Αρχειοθετήθηκε από το πρωτότυπο στις 4 Μαρτίου 2017. Ανακτήθηκε στις 4 Μαρτίου 2017.
2. ↑  Facsar, Fanni (2-4-2012). «Hungary's president quits over alleged plagiarism». CNN.. Ανακτήθηκε στις 3-4-2012.
3. ↑  Kuli, Alex.
4. ↑  "Hungary: Janos Ader Replaces Pal Schmitt as President."
5. ↑  «The Fundamental Law of Hungary». Κυβέρνηση της Ουγγαρίας. 25-4-2011. Αρχειοθετήθηκε από το πρωτότυπο στις 2014-06-29.. Ανακτήθηκε στις 2017-05-11.
Ο **Τζιμ Ρουντί Ανισέ Μπιλμπά** (γεννήθηκε στις 17 Απριλίου 1968 στο Πουάντ-α-Πιτρ) είναι Γάλλος πρώην επαγγελματίας καλαθοσφαιριστής και προπονητής.

Καριέρα
-------

Ο Μπιλμπά κατέκτησε την Ευρωπαϊκό Πρωτάθλημα καλαθοσφαίρισης 1992-93 με τη Λιμόζ το 1993 στην Αθήνα. Επίσης θα κατακτήσει δύο πρωταθλήματα Γαλλίας (1993, 1994). Στη γαλλική ομάδα θα μείνει για τέσσερα χρόνια. 
Το 1996 θα αλλάξει πόλη και από το Λιμόζ θα πάει στη Λυών και την  Βιλερμπάν (1996-2001). Με την Βιλερμπάν θα κατακτήσει δύο κύπελλα (1996, 2001) και θα φτάσει αρκετές φορές μέχρι τον τελικό του πρωταθλήματος χωρίς ποτέ να καταφέρει να το κατακτήσει. Αυτά τα χρόνια φιγουράρει στις κορυφαιες θέσεις στατιστικών κατηγοριών όπως τα κοψιματα, τα ριμπάουντ αλλά και το ποσοστό ευστοχίας. Παράλληλα τόσο το 1998 όσο και το 2001 θα αναδειχθεί MVP του Γαλλικού πρωταθλήματος.

Για ένα χρόνο αγωνίστηκε στην ΑΕΚ (2001-02) και κατέκτησε μαζί της το πρωτάθλημα του 2002 κόντρα στον Ολυμπιακό, το πρώτο πρωτάθλημα έπειτα από 32 χρόνια.

Κατέκτησε το ασημένιο μετάλλιο στους Θερινούς Ολυμπιακούς Αγώνες του 2000, ενώ έπαιζε με την εθνική ομάδα καλαθοσφαίρισης της Γαλλίας. Με την εθνική Γαλλίας αγωνίστηκε 170 φορές και σημείωσε 1.198 πόντους.

Η φανέλα του γεννηθέντος στη Γουαδελούπη διεθνούς Γάλλου φόργουορντ/σέντερ έχει αποσυρθεί από τη Σολέ, στην οποία ξεκίνησε και ολοκλήρωσε την τροπαιοφόρο καριέρα του.
Αφού αποσύρθηκε από το επαγγελματικό μπάσκετ, ο Μπιλμπά έγινε βοηθός προπονητή της γαλλικής Σολέ και μετά της Λιμόζ.

Παραπομπές
----------

1. ↑  «ΜΠΙΛΜΠΑ ΤΖΙΜ (BILBA JIM)». Ανακτήθηκε στις 28 Νοεμβρίου 2021.
2. 1 2  «Κάτω Από Το… «Βλέμμα» Του Τζιμ Μπιλμπά!». Ανακτήθηκε στις 28 Νοεμβρίου 2021.
3. ↑  «Ο Τζιμ Μπιλμπά έχει ζήσει το δικό του «Εξπρές του Μεσονυχτίου» στην Κωνσταντινούπολη». Ανακτήθηκε στις 28 Νοεμβρίου 2021.

Εξωτερικοί σύνδεσμοι
--------------------

* Προφίλ Euroleague.net
* Προφίλ FIBA
* Προφίλ FIBA Ευρώπης
* Προφίλ στην Ιστοσελίδα του Ισπανικού Πρωταθλήματος (στα Ισπανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 71709294
* ISNI: 0000 0003 7456 8232
* SUDOC: 117878456
* BNF: cb155621430 (data)

 |

 |
Ο **Τάσος Βιδούρης** (Δρόβιανη Αυλώνα, 1888 - Πάτρα, 1967) ήταν Έλληνας ποιητής και συγγραφέας.

Γεννήθηκε στο χωριό Δρόβιανη (επαρχία Δέλβινου) στη σύγχρονη νότια Αλβανία. Αφού ολοκλήρωσε τις σπουδές στο χωριό του, ο Βιδούρης συνέχισε τις σπουδές του στη Μεγάλη του Γένους Σχολή στην Κωνσταντινούπολη. Μετά την αποφοίτησή του παρέδιδε μαθήματα ελληνικής γλώσσας στο σπίτι, καθώς και μαθήματα σε πολλά άλλα ελληνικά σχολεία της περιοχής. Σπούδασε στη Γαλλία και γνώρισε τη γαλλική λογοτεχνία.

Γύρω στο 1930 μετακόμισε στην Πάτρα και το 1938 δημοσίευσε την πρώτη του συλλογή από διάφορα διηγήματα με τον Διηγήματα. Ο Βιδούρης έγινε καθηγητής στο τοπικό Πανεπιστήμιο λίγο πριν το θάνατό του το 1967.

Η γνωστότερη ποιητική συλλογή του Βιδούρη είναι η Ιλίσσια. Το ποιητικό του ύφος είναι ο νατουραλισμός, καθώς προσπάθησε να περιγράψει τα τοπικά έθιμα και ψυχολογικές καταστάσεις. Έχει μεταφράσει πολλά γνωστά έργα από τα γαλλικά στα ελληνικά.

Τα διηγήματά του δημοσιεύτηκαν σε μια συλλογή με τον τίτλο Διηγήματα, ενώ μετέφρασε και γαλλικά έργα.

Παραπομπές
----------

1. 1 2 3  Barkas, Panagiotis (2005). *Η Λογοτεχνία στην Εθνική Ελληνική Μειονότητα [Literature in the Ethnic Greek Minority]* (PDF). Gjirokastër: Shblu, University Eqrem Çabej. σελ. 95. Αρχειοθετήθηκε από το πρωτότυπο (PDF) στις 27 Δεκεμβρίου 2018. Ανακτήθηκε στις 26 Δεκεμβρίου 2018.
2. 1 2  Frantzi, Anteia (2006). «Literature and National Consciousness of the Greek Minority in Northern Epirus». *The Historical Review / La Revue Historique*: 205–214. Αρχειοθετήθηκε από το πρωτότυπο στις 2011-07-23. .
3. ↑  *Παγκόσμιο Βιογραφικό Λεξικό ("Universal Biographical Lexicon")* (στα Greek). **II**. Athens: Ekdotiki Athninon. 1987. σελ. 114. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Διηγήματα του Τάσου Βιδούρη, στο openarchives.gr.